Document ID: 31992R3528

ΚΑΝΟΝΙΣΜΟΣ (ΕΟΚ) αριθ. 3528/92 ΤΗΣ ΕΠΙΤΡΟΠΗΣ της 7ης Δεκεμβρίου 1992 για την τροποποίηση του κανονισμού αριθ. 470/67/ΕΟΚ όσον αφορά τα κριτήρια που θα ληφθούν υπόψη κατά την ανάληψη του ρυζιού paddy από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς ρυζιού (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2), και ιδίως το άρθρο 5 παράγραφος 5,
Εκτιμώντας:
ότι ο κανονισμός αριθ. 470/67/ΕΟΚ της Επιτροπής της 21ης Αυγούστου 1967 για την ανάληψη του ρυζιού paddy από τους οργανισμούς παρεμβάσεως και για τον καθορισμό των διορθωτικών ποσών, των αυξήσεων ή των μειώσεων που εφαρμόζουν (3), όπως τροποποιήθηκε τελευταία από τον κανονισμό (ΕΟΚ) αριθ. 2151/91 (4), καθορίζει τα κατώτατα όρια της αποδόσεως κατά την επεξεργασία- ότι ο εν λόγω κανονισμός αναφέρει στο σημείο Β του παραρτήματος ΙΙ τη βασική απόδοση κατά την επεξεργασία-
ότι ενδείκνυται να ενημερωθεί η τιμή της αποδόσεως κατά την επεξεργασία ορισμένων ποικιλιών μετά από την βελτίωση των τεχνολογικών συνθηκών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού αριθ. 470/67/ΕΟΚ αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 1992.

Labels: 3
17
6